Foto’s: Prinses Eugenie trou | Maroela Media
Foto’s: Prinses Eugenie trou
Prinses Eugenie. (Foto: ANA)
Prinses Eugenie, kleindogter van koningin Elizabeth, is Vrydag in die eg verbind met Jack Brooksbank.
Die paartjie is getroud in dieselfde koninklike kapel by die Windsor-kasteel waar prins Harry en Meghan Markle, die hertog en hertogin van Sussex, in Mei vanjaar getroud is.
Net soos Harry en Meghan sal Eugenie (28) en Brooksbank (32) ŉ koetsrit buite die kasteel onderneem ná afloop van die seremonie.
Verskeie hoëprofiel-bekendes soos George en Amal Clooney en die sanger, Robbie Williams, sou na verwagting die seremonie by die St. George’s-kapel bywoon.
Williams se dogter Theodora asook prins George en prinses Charlotte, prins William en Kate Middleton se kinders, het onder die strooimeisies en hofknapies gedien tydens die seremonie.
Eugenie se suster, prinses Beatrice (30), was haar hoofstrooimeisie.
Eugenie en Brooksbank is ŉ paartjie sedert hulle by ŉ Switserse ski-oord in Verbier in 2010 ontmoet het. Volgens die koninklike familie het Brooksbank die groot vraag aan Eugenie gevra tydens ŉ vakansie in Nicaragua in Januarie.
Sy is die tweede dogter van prins Andrew en sy eksvrou, Sarah Ferguson, wat steeds die titel van hertogin van York behou.
Prinses Eugenie word deur haar pa, prins Andrew, na die kansel begelei. (Foto: ANA)
Brooksbank is deur die Britse media as ŉ sosiale vlinder bestempel en is die voormalige bestuurder van ŉ luukse klub, Mahiki. Hy is nou die handelsmerkambassadeur vir Casamigos tequila, wat gestig is deur George Clooney.
Eugenie is agtste in die ry om die troon te bestyg, naas haar oom, prins Charles, sy seuns, William en Harry, en haar suster, Beatrice.
Luidens ŉ verklaring wat deur die koninklike familie uitgereik is, is Eugenie se trourok ontwerp deur Peter Pilotto en Christopher de Vos. Sy het glo nou saam met die ontwerpers gewerk en die lae ruglyn op die rok was ŉ spesifieke versoek van die prinses, wat op die ouderdom van 12 chirurgie ondergaan het om van skoliose te herstel.
Haar ouma, die koningin, het die Greville Emerald Kokoshnik-tiara, wat deur Boucheron in 1919 vir mev. Greville in die gewilde “kokoshnik”-styl van die Russiese imperialistiese hof gemaak is, vir haar geleen.
Prinses Eugenie en Jack Brooksbank. (Foto: ANA)
Koningin Elizabeth. (Foto: ANA)
Die blommemeisies. (Foto: ANA)
Die blommemeisies en hofknapies. Prinses Charlotte is heel links en prins George is in die middel.(Foto: ANA)
Britse koninklikes In die nuus matriek-app
Senet · 6 dae gelede
Die rok het vir my n geurtjie van Diana se rok. Pragtig!
Hanna · 6 dae gelede
Pragtig, so moet n prinses se trourok lyk. Senet ek het ook gedink haar rok lyk amper soos Diana sn.
Hannelie · 6 dae gelede
Sy het regtig pragtig gelyk. Sal nog meer fotos wil sien.
Sucker for Royal Weddings · 6 dae gelede
Ek het die lewendige uitsending op my rekenaar gekyk. Dit was pragtig. Maar ek dink dit word Woensdag op ITV – kanaal 123 in Suid-Afrika uitgesaai om 20h00. Hou maar die DSTV menu’s dop.
sy het absoluut stunning gelyk!!
Ander Annie · 6 dae gelede
Hulle het pragtig gelyk. Haar rok is pragtig. Ek wens hulle ‘n leeftyd se geluk toe.
Die engelse het darem klas en styl. Baie mooi.
Baie dankie @Sucker for Royal Weddings. Ek gaan beslis kyk.
Eugenie het regtig baie mooi gelyk. Ek gehoor dit word eerskomende Dinsdag om 20h00 uur op Dstv kanaal 123 uitgesaai. Gaan defnitief kyk !!! Geluk Prinses Eugenie, jou pa is seker baie trots op jou !!!!
Sal nie kyk nie….Ekke het werk om te doen!
Stuiwer · 6 dae gelede
Neem dit op.
Niemand verplig jou om te kyk nie gaan aan met jou werk.
Pragtig Prinses! Mag jy en Jack baie gelukkig wees. Ek sien de Vos is weer los! Hy het die trourok ontwerp. Die Afrikaners trap darem diep spore orals waar hulle gaan in die wereld!
Seeskulp · 6 dae gelede
Baie stylvol gelyk in haar pragtige rok. Dit het so by haar gepas. En sonder veil vir n slag.
TLC · 6 dae gelede
Pragtig pragtig en mooi en pragtig 🙄🤗
wolla · 6 dae gelede
Kan amper nie glo sy’s Fergie se dogter nie. Was haar ma daar?
J · 6 dae gelede
Een van die mooiste prinsesse nog. Beeldskoon. Lyk sommer gelukkig en nie aangeplakte glimlag nie.
Blom · 6 dae gelede
Absoluut stunning gelyk.
Haar rok was by verre baie mooier as Markle Sparkles s’n. Moet sê sy het regtig pragtig gelyk.
LHS · 6 dae gelede
Dit gaan my verstand te bowe dat die engelse belastingbetalers nie lankal begin vasskop het teen al die finansies wat na daardie kamstige koningshuis gaan, wat net in naam bestaan, simbolies bestaan en verder geen amp beklee nie. As meeste van hulle se persoonlike lewens nog navolgenswaardig was kon dit dalk nog gaan maar daardie spul se leefwyse en leefstyl kan deur geen huigroman of sepie geklop word nie. Sorry maar dit is hoe dit is.
Renschia Lambrechts · 6 dae gelede
Jy mag dalk so voel oor die koningshuis, maar hul trek ongelooflik baie toeriste na Brittanje. Dit is weer n ekonomiese inspuiting vir die land. Aandenkings met lede van koningshuis verkoop soos soetkoek. Die belastingbetalers het gestem en die koningshuis bly. Hul genereer ten minste geld vir die land. Dis baie beter as Goodwill Sweletini! Dis nie asof hy enige toeriste lok nie.
Sy het pragtig gelyk
Gerda · 6 dae gelede
Sy het stunning pragtig stylvol gelyk.
Ek nog altyd gewonder hoekom Meagan n sluier oor haar gesig gehad ek meen sy was mos al getroud.
Karolis · 6 dae gelede
Die sluier moet die verlede se skaamgeid wegsteek.
HP · 5 dae gelede
Hier in die noorde van Engeland voel mense vere vir die koninklikes. Ek het niemand `n woord hoor rep oor hierdie of Prins Harry se troue nie. Mense hier is hoofsaaklik werkersklas wat meestal net in sokker belangstel.
LHS · 5 dae gelede
Dis presies waarvan ek praat, die meeste engelse self voel absoluur niks vir daardie sedelose spul nie maar hier waar ons voorouers in konsentrasiekampe uitgemoor is, op die mees lafhartigste wyses die boere gedwing het om oor te gee gedurende die Anglo oorloë, word hulle steeds opgehemel asof hulle iets fantasties uitmaak. Ek noem geen name nie maar gaan kyk en tel maar in hoeveel buite egtelike verhoudings hierdie mense oor die laaste jare was. Geen verkope aan toeriste kan naastenby die enorme bedrae dek wat maandeliks na die spul moet gaan vir toelae nie.
Abe · 5 dae gelede
Die doel van die monargie is dat dit britte van uiteenlopende politieke oortuigings en lojaliteite saamsnoer. Dit is hoekom die koningshuis nooit n politieke party ondersteun nie.
Aged parent. · 5 dae gelede
Toemaar LHS die engels spreekendes in SA voel presies dieselfde oor die boere.
Aged parent wat soek jy dan in S.A.
Anti-Negatief · 5 dae gelede
Sjoe, hier is darem ‘n klomp bitterbekke wat hier kommentaar lewer! Enige stukkie vrolike/romantiese/goeie nuus is verfrissend tussen al die neerdrukkende en hartseer nuus van misdaad en moord. Geniet die oomblik en gun die jong verliefdes hul oomblik van glorie en ‘n plekkie in die son! Nie een van julle het vir die troue betaal nie!!
Ja ne · 5 dae gelede
Sy kan so aantrek haar voor ouers het mos genoeg diamante en goud uit afrika geplunder . Geen respek vir die spul nie koninglikes moes lankal verwyder word hier by ons ook. Belasting betalers mors en hul verongerief.